Derek Prince'i Teenistus
Sina pead ka valmis olema
Osa 1/2
Me teemaks oli eelmistel kordadel, nagu juba mainisin,
"Valgus ja pimedus külg külje kõrval",
nisu ja raihein koos kasvamas lõikuseni;
kaks lõikust: pääste ja kohtumõistmise lõikus;
kaks nelipüha: Jumala Püha Vaimu väljavalamine ja
samal ajal saatanlike jõudude ja vaimude tegevuse tohutu kasv.
Püha Vaimu väljavalamise tulemuseks on Kristuse pruut.
Saatanliku tegevuse tulemuseks on prostituudist kogudus.
Küsiksin: kuidas reageerime nendele asjadele?
Mida Jumal meilt palub? Kuidas peaksime käituma?
Annan teile mitu lihtsat, tegelikult käsku Jumala Sõnast.
Jumal annab harva soovitusi.
Kui Ta kümme seadusetahvlit Moosese kätte andis,
polnud need kümme soovitust. Mitte isegi kümme põhimõtet.
Need olid kümme käsku.
Vaatame kõigepealt Matteuse 24, see on nn kandev peatükk.
Loeme Mt 24:43-44, põhirõhk on salmil 44:
"Küllap te taipate, et kui peremees teaks,
millisel öövalve ajal varas tuleb, siis ta valvaks ega
lubaks oma majja sisse murda."
Keda siin "varga" all mõeldakse?
Jeesust.
Kui peremees teaks, millal Jeesus tagasi tuleb..
Jeesus ei ole varas, kuid mitmes kohas öeldakse,
et Ta tuleb nagu varas.
Varas ei teata, millal ta tuleb, ei ütle, millisest uksest ta tuleb.
Ta tuleb alati ootamatult.
Jeesus tuleb ka nii. Kuid peame meeles pidama,
et Ta ei ole varas.
Kui Ta tuleb, siis Ta võtab ainult selle, mis Talle kuulub.
Kui me Talle ei kuulu, siis Ta meid ei võta. Selles kontekstis annab
Jeesus sellise rakenduse ja alustab sõnaga "seepärast".
Olete ilmselt kuulnud mind ütlemas: kui näed Piiblis sõna "seepärast",
pead küsima, mispärast see seal on.
"Seepärast olge ka teie valmis.." Milleks valmis? Issanda tulekuks.
"..sest Inimese Poeg tuleb tunnil, mil te ei arvagi!"
Kui arvad, et tead, millal Ta tuleb, siis tegelikult ei tea.
Ühes võid kindel olla, Ta tuleb tunnil, mil sa ei oota.
Kõik, kes arvavad, et neil on kõik välja arvestatud, eksivad.
Sest Jeesus ütles: kui arvad, et tead, siis tegelikult ei tea.
Mitte keegi ei tea, Jumal on selle nii kavandanud.
Mäletate, rääkisime varem 5 Moosese 29:28 kohta:
"Varjatu kuulub Issandale, meie Jumalale,
aga mis on ilmutatud, kuulub igavesti meile ja meie lastele,
et me teeksime selle Seaduse kõigi sõnade järgi!"
Jumalal on salajased asjad.
Jeesuse tuleku täpne aeg on üks salajastest asjadest.
Arvan, et oleks väga rumal toppida oma nina Jumala saladustesse,
meil ei õnnestuks see.
Kui Jumal midagi saladuses hoiab, ei saa keegi sellest teada.
Probleem inimestega, kes püüavad Jumala saladusi avastada,
on selles, et nad ei tee asju, mida Jumal näidanud on.
Nad on salajaste asjadega nii hõivatud,
et nad ei kasuta ilmutatud asju.
Mooses ütles: varjatu kuulub Jumalale, las Tal olla see,
kuid asjad, mis on ilmutatud, kuuluvad meile ja me lastele,
et võiksime nende järgi teha.
Kurat võib meid teoreetiliselt prohvetlusest väga huvituma panna
ja igasuguste tõlgenduste ja teooriate peale mõtlema panna,
kuid väga tihti, kui neid inimesi jälgida, ei tee nad seda,
mis nad Piibli-kohaselt tegema peaksid.
Nad on ilmutatud asjadest salajaste juurde kõrvale juhitud.
Jeesus ütleb: üks on tähtis - ole valmis,
ja sa ei tea, millal see juhtub.
Seega pead kogu aeg valmis olema. Ei tohiks olla aega,
kus sa valmis pole.
Usun, et teatud asjad peavad veel sündima enne, kui Jeesus tuleb.
Seda kuningriigi evangeeliumi peab kuulutatama kõigile rahvastele.
Peab toimuma ärataganemine, millest rääkisin
ja millest Paulus räägib 2 Ts 2. Issand ei tule enne seda.
Kuid usun, et keegi ei tea iial, millal need asjad lõplikult juhtuvad.
Seega ei tasu öelda, et ei pea enne valmis olema kuni..
Jeesusel on vaid üks soovitus: ole valmis!
Meil oli üks õde koguduses Londonis, kus aastaid tagasi pastoriks olin,
50ndate alguses, naine oli jamaikalane.
Ta palvetas paljude asjade eest, kuid ta iga kord mainis:
Issand, aita meil meeles pidada, et on liiga hilja end valmis seada.
Ma ei tea, kas see kedagi teist mõjutas, kuid mulle jäi see meelde
ligi 40 aastaks.
Siis on hilja, kui end alles valmis seame.
Tarkade ja rumalate neitsite loos öeldakse:
need, kes olid valmis, läksid temaga.
Need, kes end alles valmis seadsid, sisse ei pääsenud.
Usun, et peame elama pidevas valmisolekus.
See pole kohutav koorem, see on rõõmustav olukord.
See on võidupositsioon, olukord, kus oleme valvel, palves.
Mõistame, mida Jumal teeb ja liigume Ta eesmärkidega edasi.
Mis selle valmisolekuga kaasneb? Mida meilt nõutakse?
Toon ära neli asja, esimesed kolm on Luuka 21 peatükist.
Matteuse 24 ja Luuka 21 peatükkide vahel on tugev seos,
lisaks on veel Markuse 13, kuid seda veel ei puuduta.
Loeme kõigepealt Luuka 21:29-31, viigipuu tähendamissõna.
See on selle arutelu lõpp, kuidas see ellu rakendada.
Jeesus ütles: "Vaadake viigipuud ja kõiki puid:
kui nad juba pakatavad, siis seda nähes te tunnete iseenesest,
et suvi on juba lähedal. Nõnda ka teie,
kui te näete kõike seda sündivat.." Asju, mida Ta kirjeldas
eelmistes salmides.
"..kui te näete kõike seda sündivat, tundke, et Jumala riik on lähedal!"
Oleme maal, kus on talv, kevad, suvi ja sügis -
valedel aegadel küll, kuid põhimõte on siiski sama.
Nii et mõistate. Olen olnud maades,
kus polnud kevadet ega sügist, neile oli raske selgitada.
Te aga teate, et kui talv on kohe-kohe läbi ja kevad tulemas,
siis näed puudel selliseid väikseid rohelisi pungi,
siis tead midagi. Mida sa tead?
Suvi on lähedal.
Ei pea ülikooli või raamatukokku minema,
ei pea isegi pastorilt või rabilt küsima.
See on piisav tõestus, et suvi on lähedal.
Jeesus ütles: kui näete neid asju, siis samamoodi teate,
et lõpuaeg on lähedal, lõikus on kohe käes.
Võib-olla lähed küsid rabilt ja ta annab sulle vale infot.
Võib-olla küsid mõnelt pastorilt ja nad ei vastaks õigesti.
Kui aga kasutad omaenda silmi ja tervet mõistust,
vaatad kirjakohti ja seda, mis maailmas toimub,
siis Jeesus ütles, et tead kindlalt selle põhjal, et suvi on lähedal.
Mõned inimesed tõlgitsevad viigipuud kui Iisraeli,
ma küll ei usu, et seda saab Pühakirjaga tõestada.
Jeesus ütleb: kui näete viigipuud lehte minemas,
siis teate, et suvi on lähedal.
Kui seda nüüd Iisraeliga võrrelda.. lisan ka, et siin ei räägita viljast,
ei öelda: kui viigipuu vilja kannab, vaid kui see lehte läheb.
Selle puhul on Iisraeliga võrdlusel üks hea asi,
sel on kindel kuupäev.
Iisraelil tekkisid lehed ühel kindlal kuupäeval -
see oli 14. mail, 1948. aastal, Iisraelist sai riik.
Kui nüüd sellega nõus oled, ja me ei pea seda rõhutama,
siis kui Iisrael on viigipuu, kes need teised puud olid?
Kõik teised rahvad.
20. sajandi teise poole kõige selgemaks tunnuseks on
rahvusluse tõus üle kogu maa. Mis see on?
See on, et kõik puud lähevad lehte.
Selgitasin seda oma õpilastele Ida-Aafrikas 1960. aasta kandis.
Avastasin, et kui suudan näidata, et Piibel käib ka nende olukorra kohta,
siis nad kuulaksid seda.
Kui seal olin, siis seal oli 3 maad: Tanganjika, Uganda, Keenia.
Nad olid ikka veel Briti Ida-Aafrika,
kuid väga ootasid, mida suahiili keeles kutsuti "uhuuruks" -
see on iseseisvust.
Ütlesin neile: näete, te puud hakkavad lehte minema.
Suhtumine oli: me ei taha olla koloniaalrahvas,
meil on omad kombed, traditsioonid, keel,
tahame olla omaette, me ei taha, et keegi meid käsutaks,
kuidas elama peab.
Britid lahkusid ja neist said kolm iseseisvat riiki.
II Maailmasõjast alates on juba ainuüksi Aafrikas tekkinud
vähemalt 50 uut riiki, enamuse nimesidki ei tea.
Mis see on?
Puud lähevad lehte üle maailma.
Kui lähed Aasiasse, Lõuna-Ameerikasse,
Vaikse ookeani saartele, siis igal pool on sama suhtumine:
tahame olla omaette rahvas!
Ütleksin, et rahvuslus on tugevamaid toimivaid jõude tänapäeva maailmas.
Tundub, et isegi kommunismi all olevas diktatuuris
on see üles kerkimas.
Praegu saavad Balti riigid uut kindlust oma rahvusluses
Nõukogude Liidu vastu. Armeenlased samuti.
Igal pool lähevad puud lehte.
Talvel näevad kõik puud ühtmoodi välja,
mina neil küll vahet ei tee.
Kui puud aga lehte lähevad, saab neid eristada.
See toimubki praegu.
Jeesus ütles: kui näed viigipuud ja kõiki puid:
kui nad hakkavad lehte minema, see näitab, et suvi on käes.
See on päris huvitav, britina võin seda öelda,
Iisrael oli kui näidisrahvas, sest nad pidid brittidest lahti saama,
et iseseisvust saada.
Elasin kogu selle perioodi seal, elavalt meeles.
Pärast seda ütles rahvas rahva järel, et kui nemad seda tegid,
võime meie ka.
Siin on piibellike tõdede väga aktuaalne, tänapäevane kasutus.
Piibel näeb asjade olulisust palju selgemini kui meie.
Ütleksin, et poliitiliselt pole võimsamat jõudu tegutsemas
maailmas tänapäeval kui seda on rahvuslus.
See on nagu puumahl, mis tõuseb üles kõigis puudes
ja paneb nende lehed kasvama ja neist saavad erinevad puud,
igaüks oma kultuuri, kommete, keelega jne.
Jeesus ütleb: kui näete neid asju, siis õppige sellest!
Ütleksin ühe sõnaga: tundke ära, mis hetkel toimub!
Kardan, et on hulgaliselt kristlasi, kes ei tunne ära,
mis aegadel me elame.
Nad ei tunne Pühakirja ja ei tea, kuidas võtta Pühakirja tõed ja
rakendada neid tänapäeva olukorras.
Valmisoleku esimene tingimus on ära tunda aeg, mil me elame.
Teine tingimus on kirjas eelmises salmis, Luuka 21:28:
"Aga kui kõik see hakkab sündima, siis tõstke oma pea ja vaadake üles,
sest teie lunastus läheneb!"
Jällegi "kõik see" - asjad, mis on kirjas Matteuse 24 ja Luuka 21.
Seal ütleb: kui see kõik hakkab juhtuma.
Ei ütle: oodake, kuni see kõik on juhtunud,
vaid kui see kõik hakkab juhtuma.
Osad neist on väga rasked asjad: tagakiusamine, sõjad, näljad,
epideemiad. Kuid Jeesus ütleb:
vaadake üles ja tõstke oma pead! Ärge masenduge,
ärge hakake leinama või kurvastama, olge põnevil,
sest te lunastus on lähedal!
Kui rääkisime Mt 24 peatükist, siis ütlesin:
need asjad on Jumala riigi sünnitusvalud.
Mõnes mõttes saad kontrollida oma hoiakut selle läbi,
kuidas reageerid maailma olukorrale.
Oletame korraks, et noor paar abiellub, nad on kristlased,
nad palvetavad, tahavad last. Siis selgubki, et naine on rase
ja nad teevad kõik vajaliku.
9 kuud on mööda läinud ja naine tunneb kohutavaid valusid.
Need tulevad aina tihedamini.
Kuidas mees sellele reageerib?
Kas ta helistab arstile ja ütleb: midagi kohutavat on juhtunud
mu naisega, palun tulge ja peatage need valud koheselt.
Kas ta teeb nii?
Ei. Aga miks? Sest ta tahab last.
Ta teab, et lapsed tulevad niimoodi. Kui tahad lapsi,
pead olema valmis kannatama sünnitusvalusid.
Kas pole nii, naised?
Samamoodi on ka Jumala riigi tulekuga.
Kui tõesti tahad, et Jumala riik saaks maa peal rajatud,
siis kui näed neid sünnitusvalusid, ei hakka sa kartma ja ütle:
Jumal, mis toimub, peata see! Vaid ütled:
Tänu Jumalale, laps on peaaegu käes!
Võid enda reaktsiooni järgi oma südame hoiakut kontrollida
neile kohutavatele asjadele, mis maa peal toimuvad ja
usun, et jätkuvalt toimuvad.
Kui sa pole Jumala riigile pühendunud, siis hakkad kartma,
langed masendusse.
Kuid kui tõesti igatsed Jumala riigi sündi maa peal,
siis ükskõik kui rasked või ebameeldivad sünnitusvalud on,
ütled siiski: tänu Issandale, Jumala riik on peaaegu siin,
laps on tulemas.
Pead iseenda hoiakut kontrollima. Kui sa pole päriselt põnevil
Jumala riigi üle, siis ilmselt langed masendusse.
Kuid kui Jumala riik sulle tõesti korda läheb,
siis vaimustud.
Võta korraks hetk ja küsi endalt just praegu:
olen ma põnevil või olen rusutud?
Kas istun siin ja mõtlen, et parem, kui ta ei räägiks
neist kohutavaist asjust?
Kui kaua ta veel räägib kõigist neist probleemidest?
Või ütlen ma: tänu Jumalale, laps on tulemas.
Sina pead otsustama.
Järgmine tingimus on ka Luuka 21:34-36,
loen New King James tõlkest, kuid muudan seda õige vähe,
sest usun, et teised versioonid on tõlkinud
täpsemat, usaldusväärsemat teksti. Siin on päris oluline erinevus.
Peate ise otsustama, millist tõlkeversiooni kasutate.
Jeesus ütles: "Aga hoidke end, et teie süda ei oleks koormatud
liigsöömise ega purjutamise ega argielu muredega.."
See on järgmine hoiatus.
Selles faasis peaksime kontrollima end,
kas oleme liialt seotud ajaliste asjadega,
kas tegeleme liiga palju maailma lõbude ja probleemidega?
Mäletate sama väljend on ka külvaja tähendamissõnas:
selle elu mured lämmatasid seemne ja see jäi viljatuks.
Enamik tõlkeid ütleb "selle maailma mured".
Kui Corrie ten Boom oli veel elus, mõistis ta shokeeritult ühel päeval,
et muretsemine on selline patt, et see võib takistada tal
Issanda jaoks valmis olla.
Peame olema täiesti veendunud, et me pole koormatud muredega,
mis on seotud ajaliste asjadega.
Peaksime teatud mõttes end nagu eraldama ajalistest asjadest.
Rääkisin varem Galaatlaste kirjast, mida peaks rist me elus tegema.
Gl 1:4 ütleb, et oleme välja kistud sellest praeguse kurjuse ajastust.
Kui oleme selle vabastuse vastu võtnud,
siis selle praeguse kurjuse ajastu asjad ei suru meid maha.
Me ei muretse nende pärast: me ei muretse töö pärast,
sissetuleku, auto pärast.
Oleme ühes mõttes seotud, kuid teises mõttes eraldatud.
Jeesus ütleb: "Aga hoidke end, et teie süda ei oleks koormatud
liigsöömise ega purjutamise ega argielu muredega ja
et see päev ei tuleks teie peale äkitselt otsekui linnupael.."
Seal muutsin tõlget. Ta jätkab:
"..sest see tuleb kõikide peale, kes maa peal asuvad!"
Pead otsustama, kus sa asud.
Kui oled siin maailmas kodus, siis tuleb see su peale -
see tuleb kõigi peale, kes maa peal asuvad.
Kui oled aga vabastatud sellest praegusest kurjuse asjastust
ja kui võid öelda nagu Paulus: olgu olemata, et kiitleksin
muu kui meie Issanda Jeesuse Kristuse risti üle,
mille läbi maailm on minule risti löödud ja mina maailmale.
Siis ei tule see sinu peale kui linnupael (lõks).
Selle maailma inimesed ei saa põgeneda,
see tuleb kõigi peale, kelle kodu on maa peal.
Kuid Jumala rahvas saab põgeneda, kui nad valvavad ja palvetavad.
Selle maailma inimestel pole valikut, see tuleb nende peale.
Kuid Jumala rahva peale, kui täidame neid tingimusi,
ei tohiks see tulla kui lõks.
Ütlen kõigile teile, kes siin olete: nüüdsest alates,
selle kontekstis, mida olen teile rääkinud,
ei tohiks see teie peale tulla kui lõks.
See ei tohiks sind üllatada.
Sul on küllaldaselt infot, et teada, mis ees ootab.
Siis ütleb Jeesus, kuidas olla kindel, et pääseme.
Järgmine salm on äärmiselt tähtis, Luuka 21:36:
"Valvake siis.." See on vanaaegne keel.
Olge ärkvel. Kaasaaegsemad tõlked ütlevad ilmselt: olge valvel,
ärge uinuge ükskõiksuses või hooletuses.
"Valvake siis igal ajal, paludes.." Kui tihti?
Kogu aeg.
Ei usu, et peaksid palvetama 24 h päevas,
kuid see tähendab, et sa kunagi ei lakka palvetamast.
1 Ts 5 ütleb: palvetage lakkamata. See tähendab,
et sa ei ütle kunagi, et täna ma rohkem ei palveta.
Enam ma ei palveta. Homme palvetan jälle.
Arvan, et me ei saa seda endale lubada.
Me ei tea kunagi, mil Püha Vaim n-ö käigu sisse lükkab ja
ütleb: palveta nüüd, seda on vaja!
Enamus on kuulnud Smith Wigglesworthist,
kes mõjutas ka seda maad 1925. aastal, kui ta siin oli.
Tema põhimõte oli selline:
ta ei palvetanud korraga rohkem kui pool tundi,
kuid pool tundi ei möödunud tal ka ilma palveta.
Ei ütle, et peaksime kõik nii tegema,
kuid see on näide sellest, kuidas lakkamata palvetada.
Tänan Jumalat, et oma armu läbi
andis Ta mulle kaks imelist naist, mitte samal ajal muidugi!
Mu esimene naine on Issanda juures, teine siin täna.
Kuid nad on mõlemad olnud palvetavad abikaasad.
Nad olid mõlemad naised, kes tegelikult ei lakanud palvetamast.
Mu esimesel naisel Lydial oli lastekodu,
tal oli palju tööd: pesi mähkmeid, puhastas lutipudeleid jne,
kuid ta palvetas, kui ta suppi keetis.
Või ta põlvitas ja palvetas, kui üks tüdrukutest hüppas talle selga
ja mängis hobust, kui ta palvetas.
Ta lihtsalt ei teadnud, kuidas lakata palvetamast.
Ruth on natuke teises mõttes täiesti samasugune,
ta alati palvetab.
Me ei pea olema ühtemoodi, igaüks on omaette isiksus.
Kuid peame olema pidevalt valmis palvetama.
Mul on praegu selline põhimõte: Jumal aidaku mind,
aga ma ei lähe kunagi ilma palvetamata teele.
Isegi kui istun autosse ja sõidan 5 minutit,
annan selle sõidu Issanda kätte.
Ütlen: Issand, loodan Su juhtimise ja kaitse peale.
Me ei palveta lihtsalt söögipalvet enne söömist,
vaid palume ärkamist enne igat söömist:
ärkamist USAsse ja Suurbritanniasse, vähemalt kolm korda päevas.
Oleme palunud seda peaaegu 10 aastat.
Palju teisi viise on, kuidas saame olla palveõhkkonnas
või ülistusõhkkonnas.
Kirjakoht, mida Ruthiga lugesime: Kiida Issandat, oma Jumalat
ja õnnistus on su toidu ja vee peal.
Nii et kui sööme, siis ütleme õnnistussõnad,
palvetame ärkamise eest ja võtame hetke ning ülistame,
sest tahame Ta õnnistust oma toidu ja vee üle.
Jeesus ütles: "Olge valvel ja palvetage kogu aeg (ing),
et te oleksite väärilised põgenema kõige selle eest, mis tuleb,
ja seisma Inimese Poja ees!"
Teine tõlge ütleb: et teil oleks jõudu põgeneda kõige selle eest.
Kui Jeesus ütles, et peame palvetama selleks, et põgeneda,
siis järeldan, et kui me ei palveta, siis me ei pääse.
See on asendamatu tingimus pääsemiseks.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik